През 1749 година картината е закупена за курфюрста на Саксония Август III(Фридрих Август II). През Втората световна война картината заедно с други картини от галерията е изнесена от галерията в Дрезден и по този начин избягнала разрушителната бомбардировка на Дрезден през февруари 1945 година. След края на войната е изнесена в Москва заедно с другите картини от галерията и през 1955 година върната в Германската демократическа република по решение на съветското правителство.